en en en cy cy cy cy cy cy cy cy cy cy cy cy cy cy en en en en en en en en en en cy de en cy cy cy cy cy en cy cy cy de en cy cy cy en et en cy cy cy cy en cy de cy cy cy cy cy cy cy cy en en cy cy cy cy es cy ne cy cy cy de da en cy en cy cy fr cy en cy cy cy cy en cy cy cy cy cy en cy cy cy cy en cy cy fr en cy cy en es en en cy es et cy vi cy en cy eo en en cy cy br cy tr cy ast en en ur en cy cy tr cy cy es es en
Wel, dwi’n hwyr efo sialens #pocketsizedprojects, ond ddim bob dydd ti’n trio gwerthu tŷ. Y thema ddoe oedd dŵr, ac wrth i fi lusgo trwy dropbox yn chwilio am rywbeth a wnai’r tro, fe sylwais i nad ydw i’n tynnu llawer o luniau o ddŵr o gwbl!
-Er fy mod yn cael f’atynnu at fy pwnc pan yn sgrifennu, ac yn y cigfyd hefyd – anaml y bydda i’n croesi’r afon Taf heb stopio i edrych ar liw a lefel y dŵr, beth sy’n nofio arni ac yn llifo trwyddi. Mae fel brwyn yn stori March ap Meirchion (sydd hefyd yn rywbeth sy’n ymddangos yn amlach na pheidio pan fydda i’n sgrifennu’n rhydd): dwi’n hoffi sibrwd yr hyn sy’n fy mhoeni i’r afon, neu gyfri fy mendithion fesul diferyn ar y bont wrth y castell.
Llun o’r llyn yn Genefa sydd uchod – eto wedi’i gymryd oddi ar hen gamera lluchio. Ro’n i’n credu am flynyddoedd fod arteffactau’r trip hwnnw ar goll, ond daeth cd-rom i’r fei yn ddiweddar, pan oeddwn i’n clirio’r tŷ ar ôl darllen KonMari.
Mi ges bythefnos o fod yn westai bwrdd twristiaeth y Swisdir a Liechtenstein yn y 00au, yn adrodd ar nodweddion twristaidd y gwledydd hynny, yn arbennig yr rheiny fyddai’n apelio at deithwyr LHDT+.
Efallai i fi gam-gynrychioli fy enwogrwydd fel newyddiadurwraig pan yn gneud cais am fy nhocyn, a roddod basport dosbart 1af ifi i deithio ar eu rheilffyrdd, ac i aros mewn gwestai pum seren mewn dinasoedd a phentrefi mynyddig.
mae’n debyg bod y tywysog yn rhedeg yn droednoeth ymysg y grawnwin bob bore
Fe ymwelon ni â gwinllan bersonol Tywysog Liechtenstein; canolfan heboga; arddangosfa gelf Dada; cyfnewidfaoedd nodwydd; clybiau; bwytai a chanolfannau cymorth cymdeithasol.
Bu bron â bod miwtini ar y daith, ymysg ‘newyddiadurwyr’ ‘go iawn’ oedd hefyd ‘actiwali yn hoyw’ – am fod rhai o’r lleoliadau ar y daith yn amherthnasol – o flaen yr arddanosfa leicra yn yr amgueddfa Olympaidd yn Lausanne. Ar y ffordd yn ôl mi stopion ni’n bws i gael golwg ar barc bythynnu mwya’r ddinas.
Doeddwn i ddim yn ‘hoyw’ ar y pryd, ond ro’n i wedi eillio hanner fy mhen efo bic, ac wrth i fi ymweld yn rheolaidd â’r gyngres ieuenctid LHDT+ oedd yn rhedeg ochr-yn-ochr â’r daith, roedd yn ddigon i greu chwerthin a chlochdar uchel ymysg rheiny oedd yn ei mynychu: “WHAT WAIT YOU ARE STRAAAIGHT?!!”.
ma pethe YN gwella, sara o’r gorffennol. Ond ma heddi’n mynd i fod yn ddiwrnod arbennig o dda.
Wrth i’r crop dyfu allan, mi ymwelon ni â Davos, i’r gwesty lle sgrifennwyd Magic Mountain, a lleoliad, ar y pryd, rhaglen realiti am fyw yn yr 19eg Ganrif. Mi flasais prosecco am y tro cyntaf yno, a chwrdd â dyn neis iawn o’r enw Maik Künz. Mae ei gerdyn busnes dal gen i yn rhywle.
Roeddwn i wedi bwriadu sgrifennu am y peth ers blynyddoedd, fy antur hoyw i’r Swisdir – ond digwyddodd rhywbeth anodd ar ddiwedd y daith a surodd pethe, braidd. Heb fynd i ormod i fanylion, mi alla i ddweud o leia fy mod ‘nawr yn berchennog ar ddwy gerdd o apologia mewn saesneg sathredig, o’r enw ‘Synthetic’ a ‘Synthetic 2′ gan ddyn hoyw o Rwmania. Dwi dal yn flin i fi golli’r noson wledd raclette o’i herwydd.
Efallai y daiff y daith i gyd mas rywdro, am nawr, dyna’r fersiwn gyflym, foglynnog. Gawn ni gloi efo epilog o ‘Synthetic':
I was able just to past the
Tall stalks and empty heads of
The various composting methods people
Feelings and burning icebergs
through the thick hedges
Of non-existence and… us.
09-07-2015 Sara blogydydd, cymraeg, haf, lluniau, misc
dada davos hebog hoyw liechtenstein olympau swisdir synthetic thomas mann
blogydydd 8: priodoli admin bywyd
Mae’n 19 mlynedd ers Wannabe a dwi’n ceisio sortio gwerthiant y ty.
09-07-2015 Sara blogydydd, cymraeg, fideo, misc
admin bywyd cytundeb spice girls
Wel, mae’r llawdriniaeth wedi gweithio! Rhaid i fi orffwys heddi, felly dyma liwiau a siapiau i’ch diddanu yn y cyfamser…
04-07-2015 Sara blogydydd, cymraeg, misc, swatio
cabinet lasers lliwiau siapau
Cyn i mi fagu plwc a gweu Ail Hosan, dyma edmygu’r un sydd gen i, yn ogystal â cwpwl o ddarne bach eraill o waith o’r mis diwetha:
Doili, sori ‘mandala’ newydd. Dyma’r patrwm
Dechre’r darn cymhleth – troi’r hosan, er mwyn creu lle i’r droed
yr Hosan Gyntaf – bydde’r holl batrymau a fideos youtube a ddefnyddies i yn bost ar eu penne’u hunain felly, wel, mi wnai bost ohonyn nhw ar ei pennau’u hunain! Dafedd rhad ac anarferol o Tiger. Pinc a glas a nefi, fel hen iwnifform penweddig
wysg y cloc – nyddu ar droell law a throelli’r edefynnau at ei gilydd, crosio, edmygu, llenwi efo pethe llachar.
08-03-2015 Sara crosio, cymraeg, gorffennwyd, gwaith ar ei hanner, gweu, misc
doili ffeibr gwlan hosan mandala nyddu troell law yr ail hosan yr hosan gyntaf
Dydd Rhyngwladol Menywod – blog ar Cymru Fyw
Yng nghanol trio twtio’r ty ar gyfer ei werthu, a gweu fy Hosan Gyntaf, ces amser i sgrifennu am gynrychiolaeth menywod ar gyfer BBC Cymru Fyw, ar gyfer Diwrnod Rhyngwladol Menywod 2015: Hanes yn cofio merched Cymru?
Ac achos bo fi di bod ar y trên am ORIAU, wnes i ofyn i bobl gyfrannu enwau menywod yr hoffen nhw eu gweld wedi’u coffau/dathlu yn y brifddinas. Mae pôl o gynigion pobl yn fan hyn – wnes i geisio cyflwyno rhywbeth o hanes a chymeriad y menywod o dan sylw ond dyw surverymonkey ddim yn gweithio’n arbennig o dda rhwng Gobowen a Chwmbrân!
Ta waeth, os y’ch chi moyn, fe allwch chi bleidleisio fan hyn: Merch i’r Brifddinas. Mae’n ddiddorol gweld pwy ma pawb wedi bod yn eu cynnig, a’r ymatebion falle fyddwn i ddim wedi ei ddisgwyl (ond sy’n hollol disgwyliedig, erbyn meddwl, pan ti’n trafod hanes menywod).
Pan dwi di bod yn rhoi sgyrsiau am hanes menywod yn y gorffennol, dwi di gofyn i bobl ofyn ynteu Symbol neu Berson oedden nhw’n edrych arni. Mae avatar Jemima Niclas yn llawer mwy cyfarwydd na stori ei bywyd, er enghraifft. Mae’r un peth yn wir mor bell yn ôl a chynrychiolaeth gynharaf menyw, Fenws Willlendorf, hefyd.
Mwy am hynny rywbryd eto, yn siwr. Dwi di bod yn lwcus iawn i gael ymateb more hael gan bobl heddiw – cofiwch adael sylw, neu gynnig syniad yn y pôl, neu rannu linc at eich gweithgareddau DRhM2015 chi.
A gobeithio y byddwch chi’n mwynhau gweddill y diwrnod!
08-03-2015 Sara cymraeg, gwneud yn gymraeg, misc, ymgyrchu araf, ysbrydoliaeth
cymru fyw cynrychiolaeth drhm hanes menywod iwd
Hyncs Cymreig Game of Thrones
Os ‘dych chi wedi bod yn dilyn y gyfres, neu wedi gweld rhywbeth amdani, fe fyddwch chi’n ymwybodol bo cast Game of Thrones yn edrych yn ffantastig. Gwisgoedd cain, gwallt wedi’i blethu’n gywrain (neu’n gywrain o flêr), ac aceri o gnawd.
Maen nhw hefyd yn rhoi llawer o amser i actorion o Loegr, Gogledd Iwerddon a’r Weriniaeth – os fuoch chi ar Soldier Soldier yn y 90au, de chi ddim yn darllen hwn achos de chi YN Game of Thrones.
Wrth ifi wibio trwy’r bedair gyfres sydd ar gael ifi yn defnyddio chromecast (moesymgrymwn gerbron y Chromecast), ro’n i’n gweld ambell i wyneb cyfarwydd Cymreig. Ymysg y Tywysogion, Llysgenhadon, Marchogion dewr, Ymaflwyr – wel, fe ddes i o hyd i’r rhain:
Rhywun sy’n cael ei ladd i symud y plot ymlaen
Dyn sy’n begian i gael bod yn gaethwas
Dyn o’r enw ‘Shagger’
Rhodri Miles (sori o’n i ddim yn talu sylw)
aaaa… Bwystfil sy’n byta babis
Dwi’n methu aros i weld beth ma nhw am neud efo Jonathan Pryce. Ffwooor.
[Golygwyd i ychwanegu: Môr Leidr Digyfaddawd
Treisiwr sy’n Dienyddio Ceffyle
28-07-2014 Sara cymraeg, misc
cymry yn y cyfryngau game of thrones hyncs
#blogydydd 14: alle pethe fod yn waeth
Wel am slepjan o ddiwrnod. Dingiwyd y car; torrwyd y ffôn; pelydrwyd yr x. Profodd y profion yn, erm, inconclusive? O’n i’n barod i dorri’n deilchion ar ôl cau drws y ffrynt, tan i fi weld hwn. Bydd popeth yn iawn.
14-07-2014 Sara blogydydd, cymraeg, misc
blogydydd cerddoriaeth erchyll codi calon personol poen
Wrth chwilota trwy gerddi maswedd ar gyfer Gwyl Arall, mi ddois o hyd i hwn: Sgandal.
[diweddariad: yn anffodus, dw i wedi gorfod tynnu ‘n ôl o’r Wyl am resyme iechyd. Bydd raid ichi aros am dipyn eto i ddysgu mwy am ryw a chymry dros y canrifoedd (a gweld fy nghondom enfawr 350 mlwydd oed)]
13-07-2014 Sara blogydydd, cymraeg, misc
blogydydd gwyl arall iolo morganwg maswedd ymchwil
Blogyn bach clou achos mae’r chromecast wedi cyrraedd a ma gen i 6 miliwn awr o fideos youtube i’w gwylio ar y teledu. Rywsut mae’n teimlo’n fwy *ffansi*, fel byta Miss Milles oddi ar blât. Ma gen i lot o bethe i’w sgwennu/gneud am hwn, ond ar ôl wythnos arall o ‘sbyta, dychywelyd i’r gwaith a pharatoi at Gwyl Arall, fydd raid iddo aros. Tan fory!
10-07-2014 Sara blogydydd, cymraeg, misc
chromecast gwella gwneud yn gymraeg llygaid sgwâr
Wythnos o flogydyddio! Amser dathlu:
Parti gif nsfw tu ôl i’r linc
08-07-2014 Sara blogydydd, cymraeg, misc
blogydydd cersei dathlu gif symudol mam cass moving gif parti gif
Page 1 Page 2 >>
prawf #boglyn #pwrs #clwstwr #mwstard
Diweddariad: Amgueddfa ar Hap
gwaith ar ei hanner
© 2019 - Built on Simplified theme